Dėl perteklinės drėgmės patalpų viduje susidaro sąlygos, skatinančios pelėsių ir kitų grybelių vystymąsi, o tai savo ruožtu gali sukelti ne tik kvėpavimo takų ligas, tokias kaip astma ar alergija, bet ir raumenų bei sąnarių skausmus ar nuovargį. Drėgnuose namuose taip pat yra ir vėsiau, todėl sunku juos išlaikyti šiltus. Drėgnos sienos, kaip ir šlapi drabužiai, neapsaugo nuo šalčio. Didelė ir ilgalaikė drėgmė, gali pažeisti ir pastato konstrukcijos elementus, sukeldama koroziją. Šiame kontekste aiškiai matome, kaip yra svarbu užkirsti kelią patalpų drėgmės perviršiui.